एक्टिंग- शुरुआत में ऐसा लगता है कि वरुण धवन इस रोल के लिए परफेक्ट नहीं थे. लेकिन फिल्म पूरी होते-होते उनकी सिंसेरिटी और डायरेक्टर की प्रति समर्पण साफ़ दिखाई देता है. उन्होंने अपने किरदार के साथ पूरा न्याय किया है. जाहिरतौर पर वरुण यह भलीभांति जानते हैं कि उनके लिए कौनसा सब्जेक्ट सही रहेगा और वे डायरेक्टर को पूरा सपोर्ट करते हैं. न्यूकमर बनिता संधू के पास ज्यादा कुछ करने को नहीं था. एक्सीडेंट के बाद वे ज्यादातर वक्त बेड पर ही दिखीं. हालांकि, उन्हें जितना मौक़ा मिला, उतने में जबर्दस्त काम किया है. बनिता की मां के रोल में विद्या अय्यर ने भी बढ़िया काम किया है.